રિલાયન્સના ઓઈલ કારોબારમાં 7,000 કરોડમાં 49% હિસ્સેદારી ખરીદશે BP | Vyaapaar Samachar
રિલાયન્સના ઓઈલ કારોબારમાં 7,000 કરોડમાં 49% હિસ્સેદારી ખરીદશે BP
share-market-news-india | August 12, 2019, 12:59 PM | updated August 12, 2019, 1:03 PM
મુંબઈ: બ્રિટનની મુખ્ય ઓઈલ અને ગેસ કંપની બીપી રિલાયન્સ ઈન્ડસ્ટ્રીના ઓઈલ રિટેલ નેટવર્ક બિઝનેસમાં 49 ટકા હિસ્સેદારી ખરીદવા માટે 7,000 કરોડ રૂપિયાની ચૂકવણી કરશે. રિલાયન્સ ગ્રુપના મુકેશ અંબાણીએ કંપનીની 42મી વાર્ષીક સામાન્યસભાને સંબોધતા આ ઘોષણા કરી છે. ગયા સપ્તાહે બન્ને કંપનીઓએ દેશભરમાં નવા પેટ્રોલપંપ ખોલવા અને વિમાન કંપનીઓ માટે વિમાન ઈંધણના રિટેલ વેચાણ કરવાના ઉદ્દેશ સાથે એક નવા સંયુક્ત ઉપક્રકમની ઘોષણા કરી છે.
અત્યારે દેશભરમાં રિલાયન્સના 1,400 સામાન્ય પેટ્રોલપંપ અને 31 વિમાન ઈંધણ પંપ છે. આ તમામ બીપી સાથે બનનાર સંયુક્ત ઉપક્રમને સ્થાનાંતરિત કરી દેવામાં આવશે. આ સંયુક્ત ઉપક્રમમાં 49 ટકા હિસ્સેદારી બીપીની તથા બાકીની 51 ટકા હિસ્સેદારી રિલાયનેસની હશે. કંપનીનો લક્ષ્ય આગામી 5 વર્ષમાં 5,500 પેટ્રોલ પંપ ખોલવાનો છે. અંબાણીએ સામાન્યસભામાં કહ્યું કે, એક નવી મહત્વપૂર્ણ પહેલ હેઠળ બીપીએ પેટ્રોલ રિટેલ બિઝનેસમાં 49 ટકા હિસ્સેદારી ખરીદી છે. બીપીને આ હિસ્સેદારી વેચવાથી રિલાયન્સને 7,000 કરોડ રૂપિયા મળશે.